Klubben spilte sin første obligatoriske kamp på Jordal Amfi 20. desember 1960 mot Skeid i en cup for småguttelag. Kampen endte med tap 2-0. Stjernen startet sin første sesong i 3. divisjon avdeling Østfold i 1962 og rykket videre opp til 2. divisjon i 1966. I disse første årene foregikk all trening og kamper ute på Tollbodplassen på Cicignon. Fra 1963 fikk laget også lov til å trene i Sparta Amfi i Sarpsborg. Det ble også startet en egen junioravdeling, og allerede i 1967 spilte Stjernens juniorlag finale i Canada Cup (NM for juniorlag), hvor de tapte mot Vålerengen.